**З А П И С Н И К**

**oд 316-та седница на Судскиот совет на Република Северна Македонија одржана во салата на Судскиот совет на Република Северна Македонија на ден 27.08.2019 година, (среда) со почеток во 10,00 часот**

На седницата присуствуваа: Киро Здравев, претседател на Советот, Селим Адеми - заменик претседател на Советот, Зоран Караџовски, Гордана Спирескаи Сашко Георгиев - членови на Советот избрани од редот на судиите и Миљазим Мустафа, Виолета Богојеска, Владе Богданоски и Лидија Каначковиќ членови на Советот избрани од Собранието на Република Северна Македонија.

Отсутни се: Министерот за правда – Рената Дескоска и Претседателот на Врховен суд на РСМ- Јово Вангеловски, членови по функција, уредно поканети. Оправдано отутни се и членовите на Судскиот совет на РСМ, Зоран Теофиловски, Шемседин Јусуфи, Лорета Горгиева и Мирсад Суроји.

Записникот го водеше Анита Андоноска –генерален секратар на Судскиот совет на РСМ. На седницата присуствуваа: Емилија Николиќ - државен советник во Судскиот совет на РСМ, Вера Андрејчин, советник за односи со јавност и Наташа Јаневска - оператор на систем за гласање.

**Претседателот на Советот** откако констатира дека има потребен кворум за работа, Отвори

 Откако констатира дека никој не се јави за збор **Претседателот на Советот** предложениот Дневен ред го стави на гласање. По гласањето констатира дека со 9 гласа „За“ е усвоен следниот

**Д Н Е В Е Н    Р Е Д** расправа по Дневниот ред

Воедно, истакна дека 5-та, 6-та, 7-та, 8-та и 9-та точка од Дневниот ред, се нејавни.

1.Усвојување на:
•   Записник од 309-та седница на Судскиот совет на Република Северна Македонија од 29.05.2019 година и 30.05.2019 година.
•   Записник од 312-та седница на Судскиот совет на Република Северна Македонија од 26.06.2019 година.
•   Записник од 313-та седница на Судскиот совет на Република Северна Македонија од 01.07.2019 година.

2.  Донесување на одлука за времено упатување на судија во Основен суд Берово.

3. Разгледување на Извештајот на Комисијата за проверка на знаењето на практичната работа со компјутери на кандидатите за претседател на Вишиот управен суд и на Основниот суд Неготино.

4.  Донесување на одлуки за продолжување на мандатот на судиите кои поднеле изјави за продолжување на мандатот.

5. Одлучување по жалба поднесена против решението за времено оддалечување на судија од вршење на судиската функција.

6. Редовно оценување на претседателите на судовите во Република Северна Македонија, за 2017 и 2018 година.

7. Расправа по извештаите на комисиите за утврдување на одговорност на судија/претседател на суд.

8. Расправа по извештаите на членовите известители по поднесените барања за поведување на постапка за утврдување на одговорност на судија/претседател на суд.

9. Формирање на комисии на известители по поднесените барања за поведување на постапка за утврдување на одговорност на судија/претседател на суд.

10. Разно

**Точка 1**

По однос на 1-та точка од дневниот ред-Усвојување на Записник од 309-та седница на Судскиот совет на Република Северна Македонија од 29.05.2019 година и 30.05.2019 година, Записник од 312-та седница на Судскиот совет на Република Северна Македонија од 26.06.2019 година и Записник од 313-та седница на Судскиот совет на Република Северна Македонија од 01.07.2019 година, **Претседателот на Советот** отвори расправа.

**Претседателот на советот** откако констатира дека никој не се јави за збор, ги стави на гласање Записникот од 309-та седница на Судскиот совет на Република Северна Македонија од 29.05.2019 година и 30.05.2019 година,Записникот од 312-та седница на Судскиот совет на Република Северна Македонија од 26.06.2019 годинаи Записникот од 313-та седница на Судскиот совет на Република Северна Македонија од 01.07.2019 година.По гласањето констатира дека записниците се усвоени со 9 гласа - „За“, без измени и дополненија.

**Точка 2**

По однос на 2-та точка од Дневниот ред – „Донесување на одлука за времено упатување на судија во Основен суд Берово“ **Претседателот на Советот** збор даде на координаторот за Основниот суд Берово**, членот на Советот Зоран Караџовски .**

**Членот на Советот Зоран Караџовски** најнапред истакна дека еден од судовите каде што има недостаток на судии е Основниот суд Берово. Укажа дека во моментот овој суд работи со 1 претседател и двајца делегирани судии од кои на едниот мандатот му истекува на 01.09.2019 година. Во продолжение ги информираше членовите на Советот дека во текот на месец јуни 2019 година Претседателот на Основен суд Берово до Советот доставил известување дека на судиите Илија Стојанов од Основен суд Струмица и Сузана Милевска од Основен суд Кочани делегирани да постапуваат како судии на Основен суд Берово, периодот на делегирање им истекува заклучно со 01.09.2019 година, односно 01.11. 2019 година. Дополни дека поради наведената состојба претседателот и двајцата делегирани судии во Основниот суд Берово не можат да го покријат обемот на работа, ниту пак постои можност од формирање на кривичен совет во судот од кои причини претседателот на судот бара делегирање на двајца судии кои ќе постапуваат во Основен суд Берово.

Дополни дека на денешната седница ќе се осврне само на судијата Илија Стојанов делегиран од Основниот суд Струмица кому мандатот му истекува на 01.09.2019 година со оглед да мандатот на вториот делегиран судија истекува на 01.11.2019 година. Истакна дека во врска со барањето доставено од Основниот суд Берово, Судскиот совет на РСМ се обратил до Основниот суд Струмица со барање судот во согласнот со измените на Законот за судовите според кои судија на апелационен и основен суд може да биде времено упатен во друг суд најдолго за една година, но не повеќе од еднаш во текот на пет години, да предложи друг судија кој ќе биде времено упатен да ја извршува судиската функција во Основниот суд Берово. Наведе дека претседателот на Основниот суд Струмица доставил одговор од кој произлегува дека на ден 13.07.2019 година судиите на овој суд одржале колегиум на кој зазеле став дека од Основен суд Струмица не треба да се делегираат судии во друг суд од причини што и самиот суд има недостаток на судии, бидејќи бројот на судии во судот треба да се зголемува, а не да се намалува и поради околноста што делегирањето ќе предизвика проблеми во работата на Основниот суд Струмица, особено во кривичното одделение. Од овие причини наведе дека Основниот суд Струмица бара во Основниот суд Берово да се делегира судија од друг суд, а не од судот во Струмица.

**Членот на Советот Зоран Караџовски** истовремено истакна дека од анализата на работата на Основниот суд Берово која ја направил утврдил дека е неопходно во судот да се делегира судија бидејќи било кој суд без тројца судии не може да функционира и да ги извршува своите надлежности.

По излагањето на координаторот за Основен суд Берово, со цел утврдување на состојбите во Основниот суд Струмица, **Претседателот на Советот** збор даде на **членот на Советот Лидија Каначковиќ** во својство на координатор на работата на Основен суд Струмица.

**Членот на Советот Лидија Каначковиќ** наведе дека Основниот суд Струмица има 15 судиi, од кои во моментот функцијата ја извршуваат 11 судии вклучително и претседателот на судот од причини што еден судија е делегиран во друг суд, еден е избран за член на ССРСМ и еден судија работи со скратено работно време. Дополни дека овој суд во 2018 и 2019 година е оценет како неажурен суд со таа разлика што во 2019 година во судот се намалува заостатокот на нерешени предмети. Наведе дека претседателот на Основниот суд Струмица упатил барање да не се врши делегирање на судии од овој суд, но поаѓајќи од состојбата во Основниот суд Берово, како и во Основните судови во Виница и Делчево, околноста да 3 години последователно во Основниот суд Берово се делегираат судии од Основниот суд Струмица, како и околноста дека Основниот суд Берово има потреба од делегирање на судија кој работи на кривична материја смета дека најсоодветно е во Основниот суд Берово да се делегира Борис Бержецки, судија на Основен суд Струмица. Со оглед да овој судија еднаш бил дeлегиран да ја извршува функцијата во Основен суд Берово предлогот за негово повторно делегирање го образложи со фактот да измените на Законот за судовите кои во наредните 5 година не дозволуваат делегирање на судија кој веќе еднаш бил делегиран во друг суд не важеле во периодоткога судијата Борис Бержецки претходно бил делегиран во Основниот суд Берово. Врз основа на изложеното смета дека најсоодветно решение е Борис Бержецки, судија на Основен суд Струмица времено за период од 6 месеци да биде упатен на извршување на судиската функција во Основен суд Берово.

**Претседателот на Советот** отвори расправа по предлогот.

За збор се јави **членот на Советот Виолета Богојеска** која истакна процедурална забелешка. Истакна дека според измените на Законот за судовите судија не може да биде делегиран во друг суд во наредните 5 години доколку еднаш бил делегиран во друг суд. Во овој контекст постави прашање дали делегирањето на судијата Борис Бержецки не преставува пречка. Воедно, наведе дека Советот има донесено заклучок по однос на ова прашање, па доколку делегирањето на судијата не е во спротивност со донесениот заклучок нема против истиот да биде делегиран во Основниот суд Берово за период од 6 месеци.

Во контекст на изложеното од членот на Советот Виолета Богојеска, **заменик претседателот на Советот, Селим Адеми** постави прашање дали судијата Борис Бержецки од Основниот суд Струмица за кого се предлага да се делегира во Основен суд Берово има дадено согласност за негово делегирање.

**Членот на Советот Зоран Караџовски** – координатор за работата на Основен суд Берово наведе дека во конкретниот случај постојат три солуции – да се отповика заклучокот донесен од страна на Судскиот совет на РСМ, судијата Борис Бержецки времено да се упати на извршување на функцијата во Основен суд Берово или да се побара друго персонално решение.

**Членот на Советот Сашко Георгиев** наведе дека смета да најсоодветно е да се отповика заклукокот на Судскиот совет на РСМ донесе на 20.06.2019 година.

**Претседателот на Советот** наведе дека состојбата во Основен суд Берово е загрижувачка и дека не постои можност во судот да се делегитра судија од судот во Кочани или судов во Радовиш бидејќи од овие судови веќе има делегирано судии, така што останува можноста делегирањето да се изврши од Основниот суд Струмица.

Во контекст на сите дискусии **членот на Советот Зоран Караџовски** – координатор за работата на Основен суд Берово даде конкретен предлог, заклучокот на Судскиот совет на РСМбр. 02-1085/1 од 20.06.2019 да се отповика бидејќи истиот се толкува различно и целта на неговото донесување во периодот кога бил донесен била во друга насока.

**Претседателот на Советот** предлогот на членот на Советот Зоран Караџовски да се стави вон сила заклучокот на Судскиот совет на РСМ, бр. 02-1085/1 од 20.06.2019 година го стави на гласање.

По гласањето констатира дека со 8 гласа „За“ и 1 глас „Против“ е донесен следниот

**З А К Л У Ч О К**

**СЕ СТАВА ВОН СИЛА** Заклучокот бр.02-1085/1 од 20.06.2019 година, донесен на седницата одржана на ден 19.06.2019 година, а во врска со примената на член 12 став 2 од Законот за изменување и дополнување на Законот за судовите („ Службен весник на РСМ“ бр. 96/19).

По ставање на заклучокот на Судскиот совет на РСМ, бр. 02-1085/1 од 20.06.2019 година вон сила **Претседателот на Советот** на гласање го стави предлогот на **членовите на Советот Зоран Караџовски и Лидија Каначковиќ**, Борис Бержецки, судија на Основен суд Струмица времено да биде упатен на извршување на судиската функција во Основен суд Берово за период од 6 месеци.

По гласањето **Претседателот на Советот** констатира дека со 8 гласа „За“ и 1 глас „Против“ е прифатен предлогот на членовите на Советот Зоран Караџовски и Лидија Каначковиќ и е донесено следното

**Р Е Ш Е Н И Е**

**Борис Бержецки,** судија на Основен суд Струмица, времено се упатува за вршење на судиската функција во Основен суд Берово, сметано од 01.09.2019 година, најдолго за период од 6 (шест) месеци од денот на упатувањето.

За упатувањето дa се извести претседателот на Основен суд Струмица и претседателот на Основен суд Берово.

**Точка 3**

За 3-та точка од Дневниот ред**-** Разгледување на Извештајот на Комисијата за проверка на знаењето на практичната работа со компјутери на кандидатите за претседател на Вишиот управен суд и на Основниот суд Неготино, **Претседателот на Советот**во отсуство на членот на Комисијата за проверка на знаењето на практичната работа со компјутери, Лорета Горгиева, збор даде на **членот на Советот Гордана Спиреска** во својство на заменик член.

**Членот на Советот Гордана Спиреска** во својство на заменик член на Комисијата за проверка на знаењето на практичната работа со компјутери наведе дека Комисијата спровела тестирање на кандидатите пријавени на огласот за избор на претседател на Основен суд Неготино, објавен во Службен весник на РСМ, бр.94/19 и тестирање на кандидатите пријавени на огласот за избор на претседател на Вишиот управен суд, објавен во Службен весник на РСМ, бр.103/19. Дополни дека согласно Правилникот за проверка на знаењето на практичната работа со компјутери на лицата кои се избираат за судии, за кандидатите за Основен суд Неготино и Вишиот управен суд тестирањето било спроведено на ден 12.07.2019 година. Во продолжение истакна дека тестот на проверка на практичната работа опфаќал користење на Windows оперативен систем, изработка на документ во Microsoft Word, користење на интернет пребарувач (Internet Explorer I Firefox Mozilla), преку пристапување на интернет страната на Судскиот совет на РСМ, [www.ssrm.mk](http://www.ssrm.mk), користење на електронска пошта и испраќање на изработениот word документ преку e-mail на кандидатот до е-маил адресата на членот на Комисијата, Маја Хаџи-Кимова Трпкова: maja.hadzikimova@ssrm.mk. По однос на кандидатите пријавени на огласот за избор на претседатели на Основен суд Неготино и Виш Управен суд наведе дека тестот успешно го положиле Мирјана Василевска и Загорка Тноковска од Вишиот управен суд, Едита Насковска од Управниот суд и Билјана Толова од Основен суд Неготино.

**Претседателот на Советот** отвори расправа по Извештајот. Откако констатира дека никој не се јави за збор, го стави на гласање Извештајот на Комисијата за проверка на знаењето на практичната работа со компјутери на кандидатите за претседатели на Основен суд Неготино и Виш управен суд. По гласањето констатира дека со 9 гласа „За“ е донесена следната

**О Д Л У К А**

**СЕ УСВОЈУВА** Извештајот на Комисијата за проверка на знаењето на практична работа со компјутери бр.02-674/11 од 07.08.2019 година, за кандидатите за претседатели на Основен суд Неготино и Виш управен суд кои успешно го положија тестот:

|  |  |  |  |  |  |  |  |
| --- | --- | --- | --- | --- | --- | --- | --- |
| **Бр.** | **Име** | **Презиме** | **Вработен во** | **Судови за кои аплицирал** | **Датум на полагање** | **Термин на** **полагање** | **Положиле** |
| 1. | Мирјана | Василевска | Виш управен суд | Претседател на Виш управен суд | 12..07.2019 | 10,15 | Да |
| 2. | Загорка  | Тноковск | Виш управен суд | Претседател на Виш управен суд | 12.07.2019 | 10,30 | Да |
| 3. | Едита | Насковска | Управен суд | Претседател на Виш управен суд | 12.07.2019 | 10,45 | Да |
| 4. | Билјана  | Толова | Основен суд Неготино | Претседател на Основен суд Неготино | 12.07.2019 | 11,00 | да |

**Точка 4**

Донесување на одлуки за продолжување на мандатот на судиите кои поднеле изјави за продолжување на мандатот.

По однос на оваа точка од Дневниот ред, **Претседателот на Советот** образложи дека согласно Законот за изменување и дополнување на Законот за судовите (Службен весник на РСМ, бр.96/19) до Судскиот совет на РСМ писмена изјава за продолжување на мандатот поднеле судиите Ади Усеини, Фатмир Даути и Лазо Ѓоргоноски од Основниот суд Струга, Драган Ѓеровски од Основен суд Тетово, Илија Стојанов од Основен суд Струмица и Нухи Рустеми од Основен граѓански суд Скопје.

Ги изложи поднесените изјави за секој судија поединечно:

**За судијата Ади Усеини од** Основен суд Струга наведе дека е роден на 14.08.1956 година, услови за старосна пензија исполнува на 14.08.2020 година, дека Законот за изменување и дополнување на Законот за судовите (Службен весник на РСМ, бр. 96/19) е стапен во сила на 25.05.2019 година, а изјавата за продолжување на мандатот од судијата е дадена на ден 20.08.2019 година и истата е благовремена.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот** отвори расправа по предлогот мандатот на Ади Усеини, судија во Основен суд Струга да се продолжи до 14.08.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Ади Усеини, судија во Основен суд Струга, **СЕ УВАЖУВА.**

Мандатот судија на Основен суд Струга се продолжува до 14.08.2021 година**.**

Решението влегува во сила со денот на донесувањето -27.08.2019 година.

**За судијата Драган Ѓеровски од** Основен суд Тетово наведе дека е роден на 10.04.1956 година, услови за старосна пензија исполнува на 10.04.2020 година, дека Законот за изменување и дополнување на Законот за судовите (Службен весник на РСМ, бр. 96/19) е стапен во сила на 25.05.2019 година, а изјавата за продолжување на мандатот од судијата е дадена на ден 21.08.2019 година и истата е благовремена.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот** отвори расправа по предлогот мандатот на Драган Ѓеровски, судија во Основен суд Тетово да се продолжи до 10.04.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Драган Ѓеровски, судија во Основен суд Тетово, **СЕ УВАЖУВА.**

Мандатот судија на Основен суд Тетово се продолжува до 10.04.2021 година**.**

Решението влегува во сила со денот на донесувањето -27.08.2019 година.

**За судијата Фатмир Даути од** Основен суд Струга наведе дека е роден на 24.08.1956 година, услови за старосна пензија исполнува на 24.08.2020 година, дека Законот за изменување и дополнување на Законот за судовите (Службен весник на РСМ, бр. 96/19) е стапен во сила на 25.05.2019 година, а изјавата за продолжување на мандатот од судијата е дадена на ден 12.08.2019 година и истата е благовремена.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот**отвори расправа по предлогот мандатот на Фатмир Даути, судија во Основен суд Струга да се продолжи до 24.08.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Фатмир Даути, судија во Основен суд Струга, **СЕ УВАЖУВА.**

Мандатот судија на Основен суд Струга се продолжува до 24.08.2021 година**.**

Решението влегува во сила со денот на донесувањето -27.08.2019 година.

**За судијата Илија Стојанов од** Основен суд Струмица наведе дека согласно одредбата од чл.104 ст.2 и ст.3 од Законот за работни односи и чл.26 и 73 ст.1 од Законот за изменување на Законот за судовите поднел благовремено барање за продолжување на мандатот судија со кое бара да му продолжи мандатот судија кој му истекува на ден 06.07.2020 година кога навршува 64 години.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот** отвори расправа по предлогот мандатот на Илија Стојанов, судија во Основен суд Струмица да се продолжи до 06.07.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Илија Стојанов, судија во Основен суд Струмица, **СЕ УВАЖУВА.**

Мандатот судија на Основен суд Струмица се продолжува до 06.07.2021 година**.**

Решението влегува во сила со денот на донесувањето -27.08.2019 година.

**За судијата Лазо Ѓоргоноски од** Основен суд Струга наведе дека е роден на 13.10.1956 година, услови за старосна пензија исполнува на 13.10.2020 година, дека Законот за изменување и дополнување на Законот за судовите (Службен весник на РСМ, бр. 96/19) е стапен во сила на 25.05.2019 година, а изјавата за продолжување на мандатот од судијата е дадена на ден 13.08.2019 година и истата е благовремена.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот** отвори расправа по предлогот мандатот на Лазо Ѓоргоноски, судија во Основен суд Струга да се продолжи до 13.10.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Лазо Ѓоргоноски, судија во Основен суд Струга, **СЕ УВАЖУВА.**

Мандатот судија на Основен суд Струга се продолжува до 13.10.2021 година**.**

Решението влегува во сила со денот на донесувањето -27.08.2019 година.

**За судијата Нухи Рустеми од** Основен граѓански суд Скопје наведе дека е роден на 08.04.1956 година, услови за старосна пензија исполнува на 08.04.2020 година, дека Законот за изменување и дополнување на Законот за судовите (Службен весник на РСМ, бр. 96/19) е стапен во сила на 25.05.2019 година, а изјавата за продолжување на мандатот од судијата е дадена на ден 19.07.2019 година и истата е благовремена.

Врз основа на наведените податоци, а согласно одредбата од чл.104 ст.2 и ст.3 од Законот за работни односи која предвидува продолжување најдолго до 1 година, **Претседателот на Советот** отвори расправа по предлогот мандатот на Нухи Рустеми, судија во Основен граѓански суд Скопје да се продолжи до 08.04.2021 година. Откако констатира дека никој не се јави за збор, предлогот го стави на гласање и констатира дека со 9 гласа „За“ е донесено следното

 **Р Е Ш Е Н И Е**

Барањето на Нухи Рустеми, судија во Основен граѓански суд Скопје,**СЕ УВАЖУВА.**

Мандатот судија на Основен граѓански суд Скопје се продолжува до 08.04.2021 година**.**

Решението влегува во сила со денот на донесувањето -27.08.2019 година.

 **Точка 5 e нејавна**

**Точка 6 е нејавна**

Редовно оценување на претседателите на судовите во Република Северна Македонија, за 2017 и 2018 година.

По однос на оваа точка од Дневниот ред **Претседателот на Советот**најнапред збор даде на Претседателот на Комисијата за редовоно оценување на претседателите на Управен суд, Апелационен суд Скопје и судовите од неговото апелационо подрачје и Апелационен суд Штип и судовите од неговото апелационо подрачје, **членот на Советот Гордана Спиреска.**

**Точка 7 е нејавна**

Расправа по извештаите на комисиите за утврдување на одговорност на судија/претседател на суд.

**Точка 8 е нејавна**

Расправа по извештаите на членовите известители по поднесените барања за поведување на постапка за утврдување на одговорност на судија/претседател на суд.

**Точка 9 е нејавна**

Формирање на комисии на известители по поднесени барања за утврдување на одговорност на судија – претседател на суд.

**Точка 10**

 **Разно**

Во оваа точка од Дневниот ред збор побара **заменик претседателот на Советот Селим Адеми**. Наведе дека сака да истакне одредени забелешки по однос на примената на Законот за употреба на јазиците кој е влезен во сила на ден 14.01.2019 година за чии одредби смета дека се јасни и треба да се применуваат. Истакна дека во поглед на примена на наведениот закон во Советот се направени одредени промени, додека некои се уште не се направени, а за некои не постои волја да се направат. Во тој контекст наведе дека ознаките со институцијата, функцијата и името и презимето на сите членови на Советот треба да бидат напишани двојазично, односно и на македонски и на албански јазик, а не истите да бидат напишани на албански јазик само кај членовите на Советот, припадници на албанската етничка заедница. Дополни дека е сменет печатот на институцијата и истиот е двојазичен, но тоа се уште не е направено со меморандумот за кој исто така треба да се примени Законот за употреба на јазиците, односно истиот да се смени и да биде двојазичен. Со еден збор истакна дека бара примена на Законот за употреба на јазиците во целост.

**Членот на Советот Сашко Георгиев** во контекст на изложеното од **заменик претседателот на Советот Селим Адеми** изјави дека како припадник на етничката заедница Власи бара името и презимето да му биде напишано и на латиница. Воедно, побара во ознаките да се вметне и знамето или грбот на државата, Република Северна Македонија или логото на институцијата.

Истовремено истакна предлог Судскиот совет на РСМ како институција од третата – судска власт во државата во контекст на моменталните случувања со ЈО и СЈО, а од аспект на перцепцијата на јавноста, да најде начин,на јавноста да и се соопшти дека Судскиот совет на РСМ е посебна, независна институција, со свои посебни надлежности и дека истата нема допирни точки со ЈО или СЈО.

**Претседателот на Советот** ги информираше членовите на Советот дека на ден 06.09.2019 година ќе заседава Венецијанската комисија на која покрај останатото предмет на дискусија ќе биде и Законот за употреба на јазиците бидејќи овој закон е на контрола кај комисијата.

По однос на предлогот на **членот на Советот Сашко Георгиев**  наведе дека Судскиот совет на РСМ треба да реагира само доколку е прозван и само за прашања кои спаѓаат во надлежност на Советот.

**Претседателот на Советот** откако констатира дека никој од останатите членови на Советот не се јави за збор констатира дека Дневниот ред е исцрпен во целост и дека седницата е завршена во 13,25 часот.

 **СУДСКИ СОВЕТ НА**

 **РЕПУБЛИКА СЕВЕРНА МАКЕДОНИЈА**

 **Претседател,**

 **Киро Здравев**

**Изработил:**

**Државен советник:** Емилија Николиќ

**Проверил,**

**Генерален секретар:** Анита Андоноска